2007D0064 — ET — 04.12.2009 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 16. detsember 2006, millega kehtestatakse kasvusubstraatidele ühenduse ökomärgise andmise muudetud ökokriteeriumid ja nendega seotud hindamis- ja kontrollinõuded (teatavaks tehtud numbri K(2006) 6962 all) (EMPs kohaldatav tekst) (2007/64/EÜ) (EÜT L 032, 6.2.2007, p.137)

Muudetud:

Euroopa Liidu Teataja No page date ►M1 KOMISJONI OTSUS, 30. november 2009, L 318 43 4.12.2009









▼B

KOMISJONI OTSUS,

16. detsember 2006,

millega kehtestatakse kasvusubstraatidele ühenduse ökomärgise andmise muudetud ökokriteeriumid ja nendega seotud hindamis- ja kontrollinõuded

(teatavaks tehtud numbri K(2006) 6962 all)

(EMPs kohaldatav tekst)

(2007/64/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, ( 1 ) eriti selle artikli 6 lõike 1 teist lõiku, olles nõu pidanud Euroopa Liidu Ökomärgise Komisjoniga ning arvestades järgmist: (1) Vastavalt määrusele (EÜ) nr 1980/2000 on õigeaegselt läbi vaadatud nii ökokriteeriumid kui ka nendega seotud hindamis- ja kontrollinõuded, mis on komisjoni otsusega 2001/688/EÜ ( 2 ) kehtestatud ühenduse ökomärgise andmiseks mullaparandusainetele ja kasvusubstraatidele. (2) Pärast kõnealust läbivaatamist jagati nimetatud tooterühm kaheks iseseisvaks tooterühmaks ja võeti vastu vastav otsus 2006/799/EÜ mullaparandusainete kohta. Kõnealuse otsusega asendati otsus 2001/688/EÜ mullaparandusaineid käsitlevas osas. (3) Otsus 2001/688/EÜ on siiski vaja asendada ka kasvusubstraate käsitlevas osas. (4) Kõnealust läbivaatamise alusel ning teaduse ja turu arengut arvestades on asjakohane muuta kasvusubstraate käsitlevaid kriteeriume ja nõudeid, mille kehtivusaeg lõpeb 28. augustil 2007. (5) Muudetud ökokriteeriumid ja -nõuded peaksid kehtima neli aastat. (6) Asjakohane on võimaldada üleminekuperiood kestusega mitte üle 18 kuu neile tootjatele, kelle toodetele on ökomärgis antud enne 1. oktoobrit 2006 või kes on esitanud asjakohase taotluse enne seda kuupäeva, et anda neile piisavalt aega oma toodete kohandamiseks muudetud kriteeriumidele ja nõuetele vastavaks. (7) Käesolevas otsuses sätestatud meetmed on kooskõlas määruse (EÜ) nr 1980/2000 artikli 17 alusel asutatud komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Tooterühma “kasvusubstraadid” kuuluvad ained, mis ei ole kasvukohal olev muld ja milles kasvatatakse taimi.

Artikkel 2

Selleks et kasvusubstraatidele võiks määruse (EÜ) nr 1980/2000 alusel anda ühenduse ökomärgise, peab toode kuuluma artiklis 1 määratletud tooterühma “kasvusubstraadid” ja vastama käesoleva otsuse lisas sätestatud ökokriteeriumidele.

Artikkel 3

Tooterühma “kasvusubstraadid” keskkonnaomadusi hinnatakse konkreetsete käesoleva otsuse lisas kindlaksmääratud ökokriteeriumide alusel.

Artikkel 4

Haldusotstarbel antakse tooterühmale “kasvusubstraadid” koodnumber “029”.

▼M1

Artikkel 5

Tooterühma “kasvusubstraadid” ökoloogilised kriteeriumid ja nendega seotud hindamis- ja kontrollinõuded kehtivad kuni 31. detsembrini 2011.

▼B

Artikkel 6

Käesolev otsus on adresseeritud liikmesriikidele.









LISA

RAAMTINGIMUSED

Vajaduse korral katsetakse ja võetakse proove mullaparandusaineid ja kasvusubstraate käsitleva tehnilise komitee CEN 223 “Soil improvers and growing media” väljatöötatud meetoditel seni, kuni töökonna CEN Task Force 151 “Horizontal” juhendamisel täpsustatud asjakohased horisontaalstandardid muutuvad kättesaadavaks.

Proove võetakse CEN-i/TK 223 (3. töörühm) koostatud meetoditel, mida CEN on üksikasjalikult kirjeldanud ja mille kinnitanud standardis EN 12579 (Soil improvers and growing media – Sampling). Kui katseid tuleb teha või proove võtta meetoditel, mida eespool osutatud meetodid ei hõlma, teatab (teatavad) taotlust läbivaatav(ad) pädev(ad) asutus(ed) (edaspidi “pädev asutus”), millist katsetus- ja/või proovivõtumeetodit ta aktsepteerib.

Vajaduse korral tohib kasutada muid katsemeetodeid, kui pädev asutus on nõus, et need on võrdväärsed eespool osutatud meetoditega. Juhul kui katseid ei ole nimetatud või on märgitud, et neid kasutatakse kontrollimiseks ja järelevalveks, toetub pädev asutus vastavalt vajadusele taotleja esitatud deklaratsioonidele ja dokumentidele ja/või sõltumatu kontrolli tulemustele.

Pädevatel asutustel soovitatakse taotluste hindamisel ja käesolevas lisas sätestatud kriteeriumide täitmise kontrollimisel võtta arvesse selliste tunnustatud keskkonnajuhtimissüsteemide nagu EMAS või ISO 14001 olemasolu. (Märkus: selliste juhtimissüsteemide rakendamine ei ole nõue.)

Kõnealuste kriteeriumide eesmärk on eelkõige edendada:

— taastuvate ainete kasutamist ja/või jäätmete kogumisel ja/või töötlemisel saadava orgaanilise aine korduvkasutamist, aidates sellega kaasa lõppladustamisele (näiteks prügilasse) minevate tahkete jäätmete hulga vähendamisele;

— keskkonnamõju minimeerimist mittetaastuvate ainete taaskasutusse võtmisel ja tootmisel.

Kriteeriumid on kindlaks määratud nii, et ökomärgis antakse eelistatavalt nendele kasvusubstraatidele, mille mõju keskkonnale kogu olelustsükli kestel on tavalisest väiksem.

ÖKOLOOGILISED KRITEERIUMID

1. Koostisained

Järgmised koostisained on lubatud:

1.1. Orgaanilised koostisained

Ökomärgist saab taotleda ainult juhul, kui toode ei sisalda turvast ja kui selle toote orgaaniline aines on saadud jäätmematerjali töötlemisel ja/või korduvkasutamisel (nagu on määratletud nõukogu direktiivis 75/442/EMÜ jäätmete kohta ( 3 ) ning kõnealuse direktiivi I lisas).

Taotleja peab esitama pädevale asutusele toote üksikasjaliku koostise ning deklaratsiooni eespool esitatud nõuete täitmise kohta.

1.2. Setted

Toode ei tohi sisaldada reoveesetteid. Setted (muud kui reovee setted) on lubatud ainult juhul, kui need vastavad järgmistele kriteeriumidele:

Euroopa jäätmete nimistu (määratletud komisjoni otsusega 2001/118/EÜ, millega muudetakse otsust 2000/532/EÜ ( 4 ) kohaselt käsitletakse setetena järgmisi jäätmeid:







02 03 05 puu-, köögi- ja teravilja, toiduõli, kakao, kohvi, tee ja tubaka töötlemisel ning valmistamisel tekkinud reovee kohtpuhastussetted; konservitootmisel tekkinud setted; pärmi ja pärmikontsentraadi tootmisel ning melassi valmistamisel ja kääritamisel tekkinud setted; 02 04 03 suhkrutootmisel tekkinud reovee kohtpuhastussetted; 02 05 02 piimatööstuses tekkinud reovee kohtpuhastussetted; 02 06 03 pagari- ja kondiitritööstuses tekkinud reovee kohtpuhastussetted 02 07 05 alkohoolsete ja alkoholita jookide (v.a kohv, tee ja kakao) tootmisel tekkinud reovee kohtpuhastussetted

Setted on tekkeallika järgi eraldatavad, see tähendab, et need ei ole segatud reovete või setetega, mis ei kuulu eritootmisprotsessi juurde.

Töötlemata jäätmetes sisalduvate raskmetallide maksimumkontsentratsioonid (mg/kg kuivainest) vastavad 2. kriteeriumi nõuetele.

Setted peavad vastama kõigile muudele käesolevas lisas sätestatud ökomärgise andmise kriteeriumidele, sel juhul käsitatakse neid piisavalt stabiliseerituna ja desinfitseerituna.

Taotleja peab esitama pädevale asutusele toote üksikasjaliku koostise ning deklaratsiooni kõigi eespool esitatud nõuete täitmise kohta.

1.3. Mineraalid

Mineraalid ei tohi olla kaevandatud:

— nõukogu direktiivi nr 92/43/EMÜ (looduslike elupaikade ning loodusliku loomastiku ja taimestiku kaitse kohta) ( 5 ) kohaselt ühenduse jaoks tähtsatel ja teatavaks tehtud aladel;

— Natura 2000 võrgustiku aladel, mis hõlmavad nõukogu direktiivi 79/409/EMÜ (loodusliku linnustiku kaitse kohta) ( 6 ) ning direktiivi 92/43/EMÜ kohaseid erikaitsealasid või väljaspool Euroopa Ühendust olevatel samaväärsetel aladel, mille suhtes kohaldatakse Ühinenud Rahvaste Organisatsiooni bioloogilise mitmekesisuse konventsiooni vastavaid sätteid.

Taotleja peab esitama pädevale asutusele asjaomaste asutuste väljaantud deklaratsiooni kõnealuse nõude täitmise kohta.

2. Ohtlike ainete piirväärtused

Orgaaniliste kasvusubstraatide koostisosades peab kuivaines järgmisi elemente olema vähem kui näidatud tabelis:







Element (mg/kg kuivaines) Zn 300 Cu 100 Ni 50 Cd 1 Pb 100 Hg 1 Cr 100 Mo (1) 2 Se (1) 1,5 As (1) 10 F (1) 200 (1) Andmeid kõnealuste elementide sisalduse kohta on vaja üksnes toodete puhul, mis sisaldavad tööstusprotsessidest pärinevat ainet.

Märkus: Kõnealused piirväärtused kehtivad ainult siis, kui riiklike õigusaktidega ei ole ette nähtud rangeimaid piirväärtusi.

Taotleja peab esitama pädevale asutusele asjassepuutuvad katsearuanded ning deklaratsiooni kõnealuse nõude täitmise kohta.

3. Toote toimeomadused

Tooted ei tohi takistada taimede tärkamist ja edasist kasvu.

Taotleja peab esitama pädevale asutusele asjassepuutuvad katsearuanded ning deklaratsiooni kõnealuse nõude täitmise kohta.

4. Tervishoid ja ohutus

Tootes ei tohi järgmisi põhilisi nakkusetekitajaid olla rohkem järgmistest piirnormidest:

— salmonella: puudub 25 grammis;

— Helminth Ova (ussnugiliste munad): puuduvad 1,5 grammis ( 7 )

— E. coli (kolibakterid): alla 1 000 MPN/g (MPN: kõige tõenäolisem arv) ( 8 )

Taotleja peab esitama pädevale asutusele asjassepuutuvad katsearuanded ja dokumendid ning deklaratsiooni kõnealuste nõuete täitmise kohta.

5. Elujõulised seemned/levised

Lõpptootes ei tohi umbrohuseemneid ega vohava umbrohu vegetatiivseid osi olla rohkem kui kaks ühikut liitris.

Taotleja peab esitama pädevale asutusele deklaratsiooni kõnealuste nõuete täitmise kohta ning samuti kõik asjassepuutuvad katsearuanded ja/või dokumendid.

6. Muud kriteeriumid

a) Toodete elektrijuhtivus ei tohi olla üle 1,5 dS/m.

b) Kehtib ainult mineraalsete kasvusubstraatide puhul:

Kõigil olulistel erialastel turgudel (st kui taotleja aastane läbimüük ühe riigi professionaalsel turul ületab 30 000 m3) peab taotleja kasutajat täielikult teavitama kasvusubstraatide kasutamisjärgse kõrvaldamise ja töötlemise olemasolevatest võimalustest. Need andmed tuleb lisada tootega kaasa antavatele teabelehtedele.

Taotleja teavitab pädevat asutust pakutava(te)st võimalus(t)est ja oma valikust, eelkõige:

— kogumise, töötlemise ja lähetuskohtade kirjeldus. Plast tuleks alati eraldada mineraal-/orgaanilistest ainetest ja töödelda eraldi;

— aastaülevaade kogutud (sisendkogus) ja töödeldud (lähetuskohtade kaupa) kasvusubstraatide mahtude kohta.

Taotleja peab tõendama, et vähemalt 50 % kasvusubstraatide jäätmete mahust võetakse pärast kasutamist ringlusse.

7. Tootega kaasaantav teave

Üldine teave

Tootega tuleb kas pakendil või eraldi teabelehtedel kaasa anda järgmine kirjalik teave:

a) toote müügi eest vastutaja nimi ja aadress;

b) toote liiki kirjeldav väljend, mis sisaldab sõna “KASVUSUBSTRAAT”;

c) partiinumber;

d) kogus (kaal või maht);

e) põhilised toote valmistamiseks kasutatud lähteained (mille sisaldus on üle 5 mahu %);

Toote kasutamise kohta tuleb vajaduse korral tootega kas pakendil või eraldi teabelehtedel kaasa anda järgmine kirjalik teave:

a) soovitatavad hoidmistingimused ning soovitatav kasutamise tähtaeg;

b) ohutu käsitsemise ja kasutamise juhendid;

c) toote kasutusotstarbe ja -piirangute kirjeldus;

d) märge toote sobivuse kohta konkreetsetele taimerühmadele (näiteks lubjalembesed või lubjakartlikud taimed);

e) pH ja süsiniku-lämmastiku (C/N) suhe;

f) märge orgaanilise ainese stabiilsuse (stabiilne või väga stabiilne) kohta vastavalt riiklikule või rahvusvahelisele standardile;

g) märge soovitatavate kasutusviiside kohta;

h) kasutamiseks asjaarmastajatele aednikele: soovitatav kasutuskogus väljendatuna kilogrammides või liitrites pinnaühiku (m2) kohta aastas.

Teabe puudumine on lubatud ainult juhul, kui taotleja on seda piisavalt põhjendanud.

Märkus: Kõnealune teave edastatakse juhul, kui riiklike õigusaktidega ei nõuta teisiti.







Üksikasjalikud andmed Parameeter Katsemeetodid Kogus EN 12580 pH EN 13037 Elektrijuhtivus EN 13038 Süsiniku-lämmastiku suhe (C/N) C/N (1) Raskmetallid (Cd, Cr, Cu, Pb, Ni, Zn) EN 13650 Hg ISO 16772 Salmonella ISO 6579 Helminth ova (ussnugiliste munad) prXP X 33-017 E. E. coli (kolibakter) ISO 11866-3 (1) süsinik = orgaaniline aines (EN 13039 x 0,58, süsinikusisaldus toote kuivaines (prEN 13654/1-2).

8. Teave ökomärgisel

Ökomärgise 2. lahtris peab olema järgmine tekst:

— edendab materjalide korduvkasutust;

— edendab säästvamalt valmistatud materjalide kasutamist, vähendades seega keskkonna kahjustamist.